În perioada 28 mai 2013 – 05 iunie 2013, în calitate de comisar al Gărzii financiare Comisariatul Central, Cosmin Ion a pretins de la doi denunţători, administratori ai unei societăţi comerciale, suma de 10 500 euro pentru întocmirea unui act de control favorabil firmei respective, din care a primit, ca urmare a intervenției și beneficiind de sprijinul coinculpatului Constantin Rînja, suma de 20.000 lei.

Pentru demersurile sale, constând în intermedierea unei întâlniri dintre administratorul firmei și Ion Cosmin Răzvan, întâlnire prin care l-a ajutat pe acesta din urmă şi i-a înlesnit primirea sumei de 20.000 lei, Rînja Constantin a primit de la acelaşi administrator, în două rânduri suma totală de 80.000 lei.

Inculpaţilor li s-au adus la cunoştinţă calitatea procesuală şi acuzaţiile, în conformitate cu prevederile art. 309 Cod de procedură penală, urmând a fi prezentaţi, la data de 29 ianuarie 2015, la Tribunalul Bucureşti, cu propunere de arestare preventivă pentru 30 de zile.